એમસીસીએ ભારતીય ચાહકોનું દળ ‘ભારત આર્મી’ને ઢોલ સ્ટેડિયમમાં લઈ જવાની મંજૂરી આપી. હોર્ન એટલે કે વુવુઝેલા જેવાં સંગીત વાદ્યો લોર્ડ્સમાં પ્રતિબંધિત છે, જેને ઈંગ્લેન્ડના ચાહકોનું દળ ‘બાર્મી આર્મી’ પોતાની સાથે લઈ જાય છે, પરંતુ આંતરરાષ્ટ્રીય ક્રિકેટ પરિષદ (આઇસીસી) સાથેની ચર્ચા બાદ એમસીસીએ પોતાના નિયમમાં ફેરફાર કર્યો હતો. ભારતીય ચાહકોએ કેટલાંક સંગીત વાદ્યો સ્ટેડિયમમાં લઈ જવાની મંજૂરી માગી હતી, પરંતુ તેમને ફક્ત ઢોલ લઈ જવાની મંજૂરી અપાઈ. આ ઉપરાંત લોર્ડ્સ પર પ્રશંસકોને મોટા ભાગની મેચમાં ઝંડા લઈ જવા પર પ્રતિબંધ છે, પરંતુ આઇસીસીએ ગઈ કાલની મેચમાં બંને દેશના ઝંડાનું સ્ટેડિયમમાં વિતરણ કર્યું હતું.